The Rivieras

The Rivieras var ei USA-amerikansk rock and roll-gruppe, som vart skipa tidleg i 1960-åra i South Bend i Indiana i USA. Dei er mest kjende for hitten «California Sun», skriven av Henry Glover. Trass i bakgrunnen frå landsbygda i Midtvesten vart dei populære med sin eigen variant av surfemusikk, med ein unik organbasert stil. Bandet var òg kjend som eit av dei siste amerikanske rock and roll-banda som gjekk til topps på singellistene før den britiske bølgja. Etter forskjellige endringar i besetninga gav bandet seg i 1966. Sidan den gongen har det vore fleire gjenforeiningar.

Historie
The Rivieras bestod av tenåringar frå South Bend Central High School. Gruppa må ikkje forvekstlast med eit R&B-band med same namn som hadde hittar på slutten av 50- og tidleg på 60-talet. Dei kalla seg først The Playmates, men vart tvungen til å enre namn då det alt var eit band med dette namnet. Dei valde då å kalle seg Buick Riviera.

The Rivieras var ein av mange grupper i Amerika som vart ein del av «frat rock»-rørsla tidleg i 1960-åra. Gruppa fekk den størtste hitten sin i 1964 med «California Sun», og nådde femteplassen på den amerikanske pop-lista. Faktisk var «California Sun» ein av dei siste reine, amerikanske rock and roll-songane på Billboard Hot 100-lista før «den britiske bølgja», og nådde den høgaste plasseringa si same dag som The Beatles toppa lista med «I Want to Hold Your Hand».

I tillegg til den eine hitten deira, fekk The Rivieras tre songar til inn på Billboard Hot 100 i 1964: «Let's Have a Party» (#99), «Little Donna» (#93) og «Rockin' Robin» (#96). Same året kom debutalbumet Let's Have a Party, som nådde 115. plassen på Billboard 200.

Både personlege årsaker og drastiske endringar i popmusikken førte til at gruppa vart oppløyst i 1966.

Nuss, Gean og Fortson starta opp att The Rivieras i 1980 og i 1987 spelte denne besetninga inn eit album som dei selde på konsertane sine.

I 2000 vart bandet starta opp att nok ein gong med namnet Wildcat med dei originale medlemmane Marty Fortson (vokal, rytmegitar), Joe Pennell (sologitar) og Paul Dennert (trommer) i tillegg til Kevin Szucsits (klaverspelar, bass). Namnendringa kom av at dei originale Rivieras-medlemmane Otto Nuss (orgel) og Doug Gean (bass) trekte seg attende. Det nye bandet spelte ein meir moderne, hardare rock.

Medlemmar
Marty «Bo» Fortson (fødd 1945): vokal og rytmegitar (1962-1963)
Doug Gean (fødd 1951): bassgitar (1962-)
Joe Pennell: gitar (1962-1963)
Otto Nuss: orgel (1962-1966)
Paul Dennert: trommer (1962-1964)
Stanley «Chip» Baginski: trommer
Bill Dobslaw: solovokal (1963-)
Willy Gaut: vokal, rytmegitar (1963-1965)
Jim Boal: sologitar (1963-1965)
Bobby Wantuch: trommer
Clifford Nolte: bassgitar

Diskografi

 Let's Have A Party (1964)
 Let's Stomp with The Rivieras (1964)
 Campus Party (1965)

Singlar
1964
«Played On / California Sun» (Riviera #1401) La Porte, Indiana.
«California Sun / H.B. Goose Step»(Riviera #1401) South Bend, Indiana.
«Let's Have a Party / Little Donna» (Riviera #1402)	La Porte, Indiana.
«Rockin' Robin / Battle Line» (Riviera #1403) La Porte, Indiana.

1965
«Whole Lotta Shakin' / Rip It Up» (Riviera #1405) South Bend, Indiana.
«Whole Lotta Shakin' / Whole Lotta Shakin'» (Riviera #1405 DJ) South Bend, Indiana.
«Let's Go to Hawaii / Lakeview Lane» (Riviera #1406) South Bend, Indiana.
«Somebody New / Somebody Asked Me» (Riviera #1407) La Porte, Indiana.
«Never Feel the Pain / Bug Juice» (Riviera #1409) Mishawaka, Indiana.
«California Sun / Little Donna / Back In The Sun» (Riviera #1410) South Bend, Indiana.
«California Sun '65»

Kjelder

Denne artikkelen bygger på «The Rivieras» frå ,  den 3. mai 2018. 
 oppgav desse kjeldene:

Rockegrupper frå Indiana
Musikkgrupper oppløyste i 1966
Rock and roll-grupper